nahid-hub/BLUGE-bengali-wikipedia-section-title-prediction huggingface dataset:
মিশরে উসমানীয় শাসনামলে মসজিদে বেশ কিছু সংযোজন ও সংস্কার করা হয়। এর মধ্যে বেশ কিছু আবদুর রহমান কাতখুদার অধীনে হয়েছিল। তিনি মসজিদের আকার প্রায় দ্বিগুণ করেছিলেন। তিনি "বাব আল-মুজাইয়িনিন", "বাব আল-শুরবা" ও "বাব আল-সায়িদা" নামক ফটক নির্মাণ করেছিলেন। এসময় কয়েকটি "রিওয়াক" সংযুক্ত করা হয় যার মধ্যে একটি অন্ধ ছাত্রদের জন্য ছিল। কাতখুদা মূল নামাজের স্থানের দক্ষিণে অতিরিক্ত একটি মিহরাবসহ একটি অতিরিক্ত নামাজের স্থান যুক্ত করেছিলেন ফলে নামাজের স্থান দ্বিগুণ হয়।

সঠিক অনুচ্ছেদ শিরোনাম কোনটি?
titleA. মামলুক সালতানাত
titleB. উসমানীয় সংস্কার ও সংযোজন
titleC. ১৯৫২ এর বিপ্লব পরবর্তীকাল
titleD. ফাতেমীয় খিলাফত
উত্তর: titleB
মতিউর রহমান ১৯৬১ সালে পাকিস্তান বিমান বাহিনীতে যোগ দেন। ১৯৬৩ সালে রিসালপুর পি,এ,এফ কলেজ থেকে পাইলট অফিসার হিসেবে কমিশন লাভ করেন। কমিশন প্রাপ্ত হবার পর তিনি করাচির মৌরিপুর (বর্তমান মাসরুর) এয়ার বেজ এর ২ নম্বর স্কোয়ার্ডন এ জেনারেল ডিউটি পাইলট হিসাবে নিযুক্ত হন। এখানে তিনি টি-৩৩ জেট বিমানের উপর কনভার্সন কোর্স সম্পন্ন করেন এবং ৭৫.৬৬% নম্বর পেয়ে উর্ত্তীর্ণ হন। এরপর তিনি এফ-৮৬ স্যাবর জেট এর উপরেও কনভার্সন কোর্স করেন এবং ৮১% নম্বর পেয়ে উর্ত্তীর্ণ হন। বৈমানিক কনভার্সন কোর্স এ ভালো ফলাফলের ভিত্তিতে তাকে পেশোয়ারে (১৯ নং স্কোয়ার্ডন) এ পোস্টিং দেয়া হয়।

১৯৬৫ তে ভারত-পাকিস্তান যুদ্ধের সময় ফ্লাইং অফিসার অবস্থায় কর্মরত ছিলেন। এরপর মিগ কনভার্সন কোর্সের জন্য পুনরায় সারগোদায় যান। সেখানে ১৯৬৭ সালের ২১ জুলাই তারিখে একটি মিগ-১৯ বিমান চালানোর সময় আকাশে সেটা হঠাৎ বিকল হয়ে গেলে দক্ষতার সাথে প্যারাসুট যোগে মাটিতে অবতরণ করেন। ১৯৬৭ সালে তিনি ফ্লাইট লেফটেন্যান্ট পদে পদোন্নতি লাভ করেন। ইরানের রানী ফারাহ দিবার সম্মানে পেশোয়ারে অনুষ্ঠিত বিমান মহড়ায় তিনি ছিলেন একমাত্র বাঙালি পাইলট। রিসালপুরে দু'বছর ফ্লাইং ইন্সট্রাক্টর হিসাবে কাজ করার পর ১৯৭০ এ বদলি হয়ে আসেন জেট ফ্লাইং ইন্সট্রাক্টর হয়ে।

সঠিক অনুচ্ছেদ শিরোনাম কোনটি?
titleA. জন্ম এবং শিক্ষা জীবন
titleB. টিভির পর্দায় মতিউর
titleC. সমাধি স্থানান্তর
titleD. কর্মজীবন
উত্তর: titleD
তিব্বতি ভাষা ৫ লক্ষ বর্গমাইল বিস্তৃতির তিব্বতি-জনবহুল অঞ্চলের সমস্ত অংশে বিভিন্ন উপভাষায় ব্যবহৃত হয়ে থাকে। এর মধ্যে কয়েকটি উপভাষা চীনা ভাষার মতো সুরভুক্ত, আবার কিছু উপভাষা অ-সুরভুক্ত হয়ে থাকে। ঐতিহাসিকভাবে তিব্বতকে তিনটি সাংস্কৃতিক প্রদেশে বিভক্ত করা হয়েছিল যার নাম ইউ-সাং, খাম এবং আমদো ছিল। এই তিনটি প্রদেশের প্রত্যেকটিই তিব্বতি ভাষার নিজস্ব স্বতন্ত্র উপভাষা তৈরি করেছে। সর্বাধিক বিস্তৃত পরিসরে ব্যবহৃত উপভাষাটি হলো লাসা উপভাষা, যাকে প্রমিত তিব্বতি ভাষা নামেও ডাকা হয়, যা মধ্য তিব্বত এবং নির্বাসনে থাকা অধিকাংশ তিব্বতিদের দ্বারা ব্যবহৃত হয়ে থাকে। খাম-এ খামস তিব্বতীয় উপভাষা এবং আমদো-তে আমদো তিব্বতীয় উপভাষা ব্যবহৃত হয়। তিব্বতের উপভাষাগুলি তিব্বতীয় ভাষা সমূহের অন্তর্ভুক্ত যা তিব্বতী-বর্মণ ভাষা সমূহের বিশেষ একটি অংশ। আধুনিক তিব্বতি ভাষার উদ্ভব হয়েছে আদি তিব্বতি ভাষা এবং শাস্ত্রীয় তিব্বতি ভাষা থেকে, যা ছিল লিখন পদ্ধতির আদর্শরূপ। ভুটানের দাপ্তরিক ভাষা জংখাও তিব্বতি ভাষার সাথে নিবিড়ভাবে সম্পর্কযুক্ত।

সঠিক অনুচ্ছেদ শিরোনাম কোনটি?
titleA. সংগীত
titleB. তিব্বতি ভাষা
titleC. দৃশ্যমান শিল্পকলা
titleD. শারিরীকভাবে শিল্পকলা প্রদর্শন
উত্তর: titleB
সুলতান ইসকান্দার মুদা আরু অঞ্চল স্রি পাদুকাকে প্রদান করেছিলেন। ১৬৩২ খ্রিষ্টাব্দে স্রি পাদুকা টুঙ্কু গোচাহ পাহলাওয়ানকে আরুর প্রাক্তন এলাকা শাসনের জন্য সুলতানের প্রতিনিধি নিয়োগ করা হয়। পর্তুগিজদের সহায়তাপ্রাপ্ত আরু রাজ্যের অবশিষ্ট প্রতিরোধ ভেঙে দেয়া, অভ্যন্তরীণ এলাকায় ইসলামের প্রসার ও আচেহর অংশে শৃঙ্খলা প্রতিষ্ঠা করা আচেহর উদ্দেশ্য ছিল।

আচেহর সুলতানের প্রতিনিধি হিসেবে আরুর শাসক হওয়ার অল্প কিছুকাল পরে স্রি পাদুকা টুঙ্কু পাহলাওয়ান বাতাক কারু উরুঙের চারটি রাজ্যের রাজা কর্তৃক দাতুক টুনগাল বা উলুন জানজি নিযুক্ত হন। এই পদ প্রধানমন্ত্রীর সমপর্যায়ের ছিল। এছাড়াও তার সরকারকে সহায়তা করার জন্য উপদেষ্টা পরিষদ হিসেবে লেমবাগা দাতুক বেরেমপাত প্রতিষ্ঠিত হয়। বাতাক কারুর চার রাজা এর সদস্য হন।

বাতাক কারুর চারজন রাজা এই অঞ্চলের চারটি রাজ্যের শাসক ছিলেন। তারা ইসলাম গ্রহণ করেছিলেন। স্রি পাদুকা টুঙ্কু গোচাহ পাহলাওয়ানের অভিযানের সময় তারা আচেহ কর্তৃক বিজিত হন। তাদের অন্যতম রাজা উন্দু সানগাল ছিলেন স্রি পাদুকার শ্বশুর। ১৬৩২ খ্রিষ্টাব্দে স্রি পাদুকা রাজা উন্দু সানগালের কন্যা রাজকুমারী নাং বালুয়ান বেরু সুরবাকতিকে বিয়ে করেন।

স্রি পাদুকা ১৬৪১ খ্রিষ্টাব্দে মারা যান। এরপর দেলির শাসনভার তার ছেলের হস্তগত হয়। তার ছেলে টুঙ্কু পাংলিমা পেরুনগিত এসময় পাংলিমা দেলি উপাধি ধারণ করেন। ইতিমধ্যে সুলতান ইসকান্দার মুদা ১৬৩৬ খ্রিষ্টাব্দে আচেহে মারা গিয়েছিলেন। ইসকান্দার মুদার পর তার জামাতা ইসকান্দার থানি আচেহর নতুন শাসক হন। তিনি ১৬৪১ খ্রিষ্টাব্দে মারা যান।

ইসকান্দার থানির মৃত্যুর পর আচেহ দুর্বল হয়ে পড়ে। তার স্ত্রী ও ইসকান্দার মুদার কন্যা সুলতানা সাফি আল-দীন তাজ আল-আলম উত্তরসুরি হন। এই পরিস্থিতি টুঙ্কু পাংলিমা পেরুনগিতের জন্য সুযোগ হিসেবে দেখা দেয়। ১৬৬৯ খ্রিষ্টাব্দে তিনি আচেহ থেকে স্বাধীনতা ঘোষণা করেন এবং মালাক্কার ডাচদের সাথে যোগাযোগ স্থাপন করেন। এর মাধ্যমে দেলি সালতানাত প্রতিষ্ঠিত হয়। লাবুহান ছিল এর রাজধানী। বর্তমান উত্তর সুমাত্রার রাজধানী মেদান থেকে ২০ কিমি দূরে এর অবস্থান ছিল।

ভেরেনিগডে অস্ট ইন্দিসচে কোম্পাগনির আর্কাইভে ১৬৪১ খ্রিষ্টাব্দের এপ্রিলের বিবরণে দেলির উল্লেখ রয়েছে। সে বছর ডাচরা মালাক্কা অবরোধ করে। এই বিবরণে বলা হয়েছে যে জহরের নৌ সেনাপতির রিপোর্ট অনুযায়ী আচেহর সেনাবাহিনী কুয়ালা দেলিতে সমবেত হয়েছিল। এই সময় আচেহ সালতানাত ও জহর সালতানাতের মধ্যে সংঘর্ষ চলছিল। ইতিপূর্বে প্রথমে পর্তুগিজ ও পরে ডাচরা এতে সহায়তা করে।

অন্য একটি ডাচ আর্কাইভে ১৬৪১ খ্রিষ্টাব্দের ৯ সেপ্টেম্বরের বিবরণে দেলির উল্লেখ রয়েছে। এতে সুলতানা সাফি আল-দীন তাজ আল-আলমের তরফ থেকে বাটাভিয়ায় গভর্নর জেনারেল এন্টনিও ভন ডিমেনের কাছে পাঠানো চিঠি রয়েছে। এই চিঠিতে সুলতানা লিখেছেন যে ডাচরা দেলি ও বেসিতাঙের সাথে বাণিজ্য করতে পারবে। ১৬৪৪ খ্রিষ্টাব্দের অক্টোবরের রেকর্ড অনুযায়ী টূঙ্কু পাংলিমা দেলি নামক একজন শাসক মালাক্কার ডাচদেরকে চিঠি ও উপহার পাঠিয়েছিলেন। কিন্তু দেলিতে পেনাজি নদীর কাছে তার প্রতিনিধি দল লুন্ঠিত হয়।

সঠিক অনুচ্ছেদ শিরোনাম কোনটি?
titleA. স্রি পাদুকা টুঙ্কু গোচাহ পাহলাওয়ান, দেলি সালতানাতের প্রতিষ্ঠাতা
titleB. দেলি সালতানাতের অস্তিত্ব
titleC. ইতিহাস
titleD. অঞ্চল
উত্তর: titleA
স্টলম্যান সেপ্টেম্বর ১৯৮৩ সালে আরপানেট মেইলিং লিস্ট ও ইউজনেটে গ্নু অপারেটিং সিস্টেমের পরিকল্পনার কথা জানান। প্রকল্পটি উনি নিজে নিজেই শুরু করেন, এবং জানান, একজন অপারেটিং সিস্টেম ডেভেলপার হিসেবে আমার কাজটির জন্যে সঠিক দক্ষতা রয়েছে। যদিও নিশ্চিতভাবে আমি এ কাজে সফল হবো না, আমার মনে হয়েছে, এ কাজটির জন্যে আমি নির্বাচিত হয়েছি। পোর্টেবল ও ইউনিক্স-ব্যবহারকারীদের জন্যে সহজ করার জন্যে আমি এটাকে ইউনিক্স-কম্পিট্যাবল করেছি।

১৯৮৫ সালের মার্চ মাসে প্রকাশিত হয় গ্নু প্রকল্পের ইশতেহার । এই ইশতেহারে গ্নু প্রকল্পের বিভিন্ন লক্ষ্য ও উদ্দেশ্য তুলে ধরার পাশপাশি জানানো হয় ইউনিক্স-সদৃশ একটি মুক্ত অপারেটিং সিস্টেম তৈরির কথা। ইউনিক্সের মতো হলেও এই অপারেটিং সিস্টেমের সোর্স কোড বিতরণ ও পরিবর্তন করা যাবে। এছাড়াও মুক্ত সফটওয়্যার আন্দোলনকে ছড়িয়ে দিতে সে বছরের ৪ অক্টোবর গঠন করেন ফ্রি সফটওয়্যার ফাউন্ডেশন নামের একটি অলাভজনক প্রতিষ্ঠান। মুক্ত সফটওয়্যারের বিতরণ এবং রূপান্তর যেন কপিরাইটের হুমকির মুখে না পড়ে সেজন্য স্টলম্যান এক নতুন ধারণার জন্ম দেন, যার নাম ‘কপিলেফট’। কপিলেফটের ফলে একটি সফটওয়্যার স্বাধীনভাবে ব্যবহার করা ছাড়াও ব্যবহারকারী এর পরিবর্তন করতে পারবেন, এমনকি এই সফটওয়্যারকে রূপান্তর করে একটি নতুন সফটওয়্যারও তৈরি করা যাবে। এজন্য কারো অনুমতি নিতে হবে না। স্টলম্যানের মতে কপিরাইটের মাধ্যমে ব্যবহারকারীর স্বাধীনতা কেড়ে নেয়া হয়, আর অন্যদিকে কপিলেফট ব্যবহারকারীর স্বাধীনতা বজায় রাখতে সদা সচেষ্ট। তবে এর মূল উন্নয়নকারীর অবদান যেন ক্ষুণ্ণ না হয় সেজন্য কিছু শর্তও থাকে। ১৯৮৯ সালে তার প্রথম প্রোগ্রাম থেকে স্বাধীন গ্নু জেনারেল পাবলিক লাইসেন্স মুক্তি পায়। তারপরই, গ্নু ব্যবস্থার অধিকাংশ অংশ সম্পন্ন হয়েছে।
নব্বই দশকের শুরু। গ্নু অপারেটিং সিস্টেম উন্মুক্ত হবার অপেক্ষায়। তবে এর একটি বড় অংশ তখনও বাকী, আর সেই অংশটি হলো অপারেটিং সিস্টেম কার্নেল। সেই কাজটিকে সহজ করে দেন ফিনল্যান্ডের হেলসিংকি বিশ্ববিদ্যালয়ের ছাত্র লিনুস তোরভাল্‌দস। ইউনিক্সভিত্তিক অপারেটিং সিস্টেম "মিনিক্স" নিয়ে শখের বশে কাজ করতে করতে ১৯৯১ সালের মার্চ মাসে লিনুস তৈরি করে ফেলেন একটি অপারেটিং সিস্টেম কার্নেল। ফলে গ্নু অপারেটিং সিস্টেমের কার্নেল হিসেবে একেই বেছে নেয়া হয়, জন্ম নেয় মুক্ত সফটওয়্যার যুদ্ধের সবচেয়ে কার্যকরী অস্ত্র- "লিনাক্স"। লিনুসের নামানুসারেই এর নামকরণ করা হয়। ফলে অনেকেই ধারণা করে বসেন লিনাক্স অপারেটিং সিস্টেমের পুরোটাই বোধহয় লিনুসের তৈরি করা। সুনির্দিষ্টভাবে বলতে গেলে লিনাক্স হচ্ছে অপারেটিং সিস্টেমের কার্নেল। লিনাক্স আসার পরপরই মুক্ত সফটওয়্যার আন্দোলন একটি নতুন মাত্রা পায়। উন্মুক্ত সোর্সকোড ভিত্তিক এই অপারেটিং সিস্টেম কম্পিউটার ব্যবহারকারী এবং প্রোগ্রামারদের সামনে নতুন দ্বার উন্মোচন করে।

সঠিক অনুচ্ছেদ শিরোনাম কোনটি?
titleA. গ্নু প্রকল্পের পেছনের ঘটনা
titleB. কর্মতৎপরতা
titleC. নজরদারি প্রতিরোধ
titleD. গ্নু প্রকল্প
উত্তর: titleD
রাজস্থান অনেক জাতীয় মহাসড়ক দ্বারা সংযুক্ত রয়েছে। সর্বাধিক পরিচিত হল জাতীয় মহাসড়ক ৮, যা ভারতের প্রথম ৪-৮ লেনের মহাসড়ক। [40] রাজস্থানের রেলপথ ও বাস নেটওয়ার্ক - উভয়ক্ষেত্রেই আন্তঃনগর (ইন্টার-সিটি) পরিবহন ব্যবস্থা রয়েছে। সমস্ত প্রধান শহর বায়ু, রেল এবং সড়ক দ্বারা সংযুক্ত আছে। জয়পুর আন্তর্জাতিক বিমানবন্দর রাজস্থানের প্রধান বিমানবন্দর এবং বিমানবন্দর টি দেশের অন্যান্য বড় শহরের সাথে সরাসরি যুক্ত।
সঠিক অনুচ্ছেদ শিরোনাম কোনটি?
titleA. পরিবহন
titleB. ভৌগোলিক অবস্থান
titleC. অর্থনীতি
titleD. বায়ু
উত্তর: titleA
চুরুলিয়া হল বাঙালি কবি কাজী নজরুল ইসলামের জন্মস্থান এবং তাঁর স্ত্রী প্রমীলা দেবীর চিরনিদ্রার স্থান। কবির অনেক পান্ডুলিপি, পদক এবং অন্যান্য জিনিসপত্র গ্রামের নজরুল একাডেমিতে সংরক্ষিত আছে। কাছাকাছি, এখানে কবির নামে একটি কলেজ রয়েছে। কবির জন্মজয়ন্তী উদযাপনের সময় প্রতিবছর একটি সপ্তাহব্যাপী উৎসব অনুষ্ঠিত হয়। এতে ভারত এবং বাংলাদেশের বিশিষ্ট সাংস্কৃতিক এবং সাহিত্যিকরা উপস্থিত থাকেন। নজরুল একাডেমি ১৯৫৮ সালে প্রতিষ্ঠিত হয়েছিল।

ধারণা করা হয় যে প্রাচীনকালে চুরুলিয়ায় একটি দুর্গ ছিল। এটি ষোড়শ শতাব্দীতে আফগান সর্দার শের খানের হাতে পড়ে। গ্রামে একটি ঢিপি দেখা যায় যা দুর্গের ধ্বংসাবশেষ বলে মনে করা হয়।

মুসলিম শাসন আমলে চুরুলিয়ায় একটি মসজিদ নির্মিত হয়েছিল। এটি একটি ইসলামিক স্থাপত্যের উত্তম উদাহরণ।

সঠিক অনুচ্ছেদ শিরোনাম কোনটি?
titleA. পরিবহন
titleB. ভৌগোলিক অঞ্চল
titleC. অবস্থান
titleD. ইতিহাস
উত্তর: titleD
মোহাম্মদ কায়কোবাদ ১৯৭০ সালের মাধ্যমিক পরীক্ষায় মানিকগঞ্জ সরকারি উচ্চ বিদ্যালয় থেকে ১১তম স্থান অধিকার করেন। ১৯৭২ সালে দেবেন্দ্র কলেজ থেকে প্রথম বিভাগে উচ্চ মাধ্যমিক পাস করেন। ১৯৭৯ সালে সোভিয়েত ইউনিয়নের ওডেসা ইনস্টিটিউট অব মেরিন ইঞ্জিনিয়ার্স থেকে মাস্টার অব সায়েন্স ইন ইঞ্জিনিয়ারিং ডিগ্রি অর্জন করেন। ১৯৮২ সালে থাইল্যান্ডের এশিয়ান ইনস্টিটিউট অব টেকনোলজি থেকে কম্পিউটার এপ্লিকেশন্স টেকনোলজিতে মাস্টার অব ইঞ্জিনিয়ারিং সম্পন্ন করেন। তিনি ১৯৮৬ সালে অস্ট্রেলিয়ার ফ্লিন্ডার্স ইউনিভার্সিটি অফ সাউথ অস্ট্রেলিয়া থেকে ডক্টরেট ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. উল্লেখযোগ্য কাজ
titleC. শিক্ষা
titleD. কোচ হিসেবে সাফল্য
উত্তর: titleC
মূলত একই বিষয়ে কর্মরত একদল গবেষক কিংবা জ্ঞানভিত্তিক প্রতিষ্ঠান সম্মেলনের আয়োজন করে থাকে। তবে বড় ধরনের সম্মেলন গবেষক বা প্রতিষ্ঠানের পক্ষ থেকে পেশাদার সম্মেলন আয়োজনকারীদের দ্বারাও আয়োজিত হতে পারে।

এসব সম্মেলনের শুরুতে প্রবন্ধ বা প্রবন্ধের সারসংক্ষেপ আহ্বান সংবলিত বিজ্ঞপ্তি সম্ভাব্য অংশগ্রহণকারীদের মধ্যে প্রচার করা হয়। কীভাবে প্রবন্ধ বা প্রবন্ধের সারসংক্ষেপ জমা দিতে হবে তার নিয়মকানুন সেখানে থাকে। পাশাপাশি সম্মেলনের মূল বিষয়বস্তু, বিভিন্ন আলোচনার তালিকা এবং কী ধরনের সারসংক্ষেপ কীভাবে, কার কাছে এবং কতোদিনের মধ্যে পাঠানো যাবে তার একটি বর্ণনা সেখানে থাকে। সাধারণত মেইলিং লিস্টে বা বিশেষায়িত কোনো অনলাইন সার্ভিসের মাধ্যমে এই বিজ্ঞপ্তি প্রচার করা হয়। সম্ভাব্য অংশগ্রহণকারীরা তাদের প্রবন্ধের সারসংক্ষেপ অনলাইনে বিশেষায়িত সফটওয়্যারের মাধ্যমে জমা দিয়ে থাকেন।

সঠিক অনুচ্ছেদ শিরোনাম কোনটি?
titleA. উচ্চশিক্ষায়তনিক সম্মেলনের আয়োজন
titleB. প্রকৃতি
titleC. মৌখিক উপস্থাপনা
titleD. অবকাঠামো
উত্তর: titleA
তার টেস্ট খেলোয়াড়ী জীবন অন্যতম অপ্রত্যাশিত ঘটনায় ভরপুর ছিল। সমগ্র খেলোয়াড়ী জীবনে পনেরো টেস্টে অংশ নেন। তন্মধ্যে একটি বাদে বাদ-বাকী টেস্টগুলো ইংল্যান্ডের বাইরে খেলেন। ১৯০৭-০৮ মৌসুমে ইংল্যান্ড দল অস্ট্রেলিয়া গমন করে। শুরুতে তাকে দলের বাইরে রাখা হয়। তবে যে-কোন ভাবেই হোক তিনি স্বাস্থ্যের উন্নতিকল্পে অস্ট্রেলিয়ায় যান। তাকে অবগত করা হয় যে, দলের প্রয়োজনে খেলার সম্ভাবনা রয়েছে। এক পর্যায়ে এর প্রয়োজনীয়তাও পড়ে যায়। সিডনিতে তিনি সিরিজের প্রথম টেস্টে অংশ নেন। টেস্ট অভিষেকের প্রথম ইনিংসেই ১১৯ রানের মনোজ্ঞ সেঞ্চুরি করেন। দ্বিতীয় ইনিংসে ৭৪ রান তুললে পাঁচ টেস্টের সবকটিতেই তাকে দলে রাখা হয়। সিডনিতে অনুষ্ঠিত সিরিজের চূড়ান্ত ও পঞ্চম টেস্টে আবারও ১২২ রানের ইনিংস খেলেন।

৫১.৩৩ গড়ে ৪৬২ রান তুলে গড়ের দিক দিয়ে শীর্ষস্থানে ছিলেন। ১৯০৯ সালে সফরকারী অস্ট্রেলিয়ার বিপক্ষে একটিমাত্র খেলায় অংশ নেয়ার সৌভাগ্য হয় তার। লর্ডসের দ্বিতীয় টেস্টে ০ ও ১ রান তুলেন। তাস্বত্ত্বেও ১৯১১-১২ মৌসুমে আবারও অস্ট্রেলিয়ায় যান। কিন্তু, চার বছর পূর্বেকার সাফল্যের পুণরাবৃত্তি ঘটাতে পারেননি। ৪২.৩৩ গড়ে ৩৮১ রান তুলেন।

প্রথম বিশ্বযুদ্ধের পর তিনি দল নির্বাচকমণ্ডলীর সুনজরে ছিলেন না। ১৯২৯-৩০ মৌসুমের শেষ চার টেস্টে পূর্ব-পর্যন্ত খেলার সুযোগ পাননি। ঐ মৌসুমে ওয়েস্ট ইন্ডিজ সফরে যান। উইলফ্রেড রোডস ও অ্যান্ডি স্যান্ডহামের ন্যায় প্রথিতযশা কিছু খেলোয়াড়ের দীর্ঘদিনের অনন্য সাধারণ অবদানের স্বীকৃতিস্বরূপ এ সফরে নেয়া হয়েছিল।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ব্যক্তিগত জীবন
titleC. মূল্যায়ণ
titleD. প্রথম-শ্রেণীর ক্রিকেট
উত্তর: titleA
সিন্ডিকেটগুলির মধ্যে মুনাফা নিয়ে পারস্পরিক শত্রুতা বৃদ্ধি পায় এবং এর ফলশ্রুতিতে ১৭৭২২ সালের ডিসেম্বরে অস্ট্রিয়ার শাসক চার্লস কত্রিক চার্টেড অস্টেন্ড ইস্ট-ইন্ডিয়া কোম্পানির প্রতিষ্ঠা ঘটে। সংস্থার মূলধন ৬ মিলিয়ন গিল্ডার স্থির করা হয়, প্রতি এক হাজার গিল্ডার ৬,০০০ শেয়ারের সমন্বয়ে তৈরি হয়। এটি মূলত অ্যান্টওয়ার্প এবং ঘেন্টের অর্থোপার্জনকারী বাসিন্দারা সরবরাহ করত। শেয়ারগুলি এন্টারওয়ার্প এক্সচেঞ্জে ১১ এবং ১২ই আগস্ট ১৭২৩ সালে প্রচলন করা হয়,৩০৩৭ টি শেয়ারই ছিল ৫৪ জন প্রধান বিনিয়োগকারী অ্যান্টওয়ার্প বণিকদের।অর্থ ও বাণিজ্যের শীর্ষস্থানীয় ব্যক্তিবর্গদের ভিতর থেকে সাতজনকে পরিচালকের দায়িত্ব দেয়া হয়, তারা হলেনঃ এন্টওয়ার্প থেকে জ্যাকস ডি প্রেট, লুই-ফ্রান্সোইস ডি কনইঙ্ক এবং পিয়েত্রো প্রোলি; ঘেন্ট থেকে জেন্ট মেলক্যাম্প, পাওলো ডি কিম্পে এবং জেন্ট বাউট; এবং ব্যবসায়ী এবং অস্টেন্ডের ব্যাংকার আইরিশ জ্যাকবাইট থমাস রে।জাহাজগুলি অস্টেন্ড থেকে যাত্রা করার সময়, সংস্থাটির অফিসগুলি অ্যান্টওয়ার্পের বর্সে ছিল।শীর্ষস্থানীয় শেয়ারহোল্ডারদের মধ্যে অন্যতম ছিলেন আরেনবার্গের চতুর্থ ডিউক লিওপল্ড ফিলিপ।সংস্থার শেয়ারগুলি ১৫% রিটার্নসহ অবিশ্বাস্য ভাবে লাভজনক হয়। সংস্থাটির দুটি কারখানাও ছিল (ট্রেডিং পোস্ট), কারোম্যান্ডেল উপকূলের ক্যাবেলনে (আধুনিক কোভলং) এবং বাংলার বানকুইবাজারে (ইছাপুরা)। ১৭২৪ থেকে ১৭৩২ সালের মধ্যে কোম্পানির ২১টি জাহাজ চীনের ক্যান্টন এবং বাংলায় প্রেরণ করা হয়েছিল। চায়ের দাম বৃদ্ধির কারণে বাণিজ্যিকভাবে চীনের উচ্চ মুনাফা হয়েছিল। ১৭১৯ থেকে ১৭২৮ সালের মধ্যে অস্টেন্ড কোম্পানী চীন থেকে ৭ মিলিয়ন পাউন্ড চা (পশ্চিমা ইউরোপে আনা মোট পরিমাণের প্রায় অর্ধেক) পরিবহন করেছিল, যা সমসাময়িক ব্রিটিশ ইস্ট ইন্ডিয়া কোম্পানির প্রায় সমান ছিল। 

সঠিক অনুচ্ছেদ শিরোনাম কোনটি?
titleA. কোম্পানির জাহাজের তালিকা
titleB. প্রতিষ্ঠা
titleC. জাহাজ
titleD. পটভূমি
উত্তর: titleB
১ম একাদশ চ্যাম্পিয়নশীপ - লোয়ারহাউজ 
ওরস্লি কাপ - বার্নলি 
ল্যাঙ্কাশায়ার নক-আউট কাপ - (চার্চ, এনফিল্ড, লোয়ারহাউজ ও টডমর্ডেন অংশ নেয়) 
২০/২০ কাপ - চার্চ 
রন সিঙ্গলটন কোলন ট্রফি - অ্যাক্রিংটন 
২য় একাদশ চ্যাম্পিয়নশীপ - নেলসন 
ল্যাঙ্কাশায়ার টেলিগ্রাফ কাপ - ইস্ট ল্যাঙ্কাশায়ার 
৩য় একাদশ চ্যাম্পিয়নশীপ - লোয়ারহাউজ

সঠিক অনুচ্ছেদ শিরোনাম কোনটি?
titleA. ২০০৭
titleB. ২০১৪
titleC. ২০/২০ কাপ
titleD. ওরস্লি কাপ
উত্তর: titleB
মূল নিবন্ধঃ বাউল।
বাউল শব্দটির উৎপত্তি নিয়ে মতান্তর রয়েছে।ইতিহাসবিদদের মতে, সতেরো শতকে বাংলাদেশে বাউল মতের উদ্ভব হয়। এ মতের প্রবর্তক হলেন আউল চাঁদ ও মাধববিবি। বীরভদ্র নামে এক বৈষ্ণব মহাজন সেই সময়ে একে জনপ্রিয় করে তোলেন। লালন সাঁইয়ের গানের মধ্য দিয়ে বাউল ব্যাপক পরিচতি লাভ করে। ২০০৫ সালে ইউনেস্কো বিশ্বের মৌখিক এবং দৃশ্যমান ঐতিহ্যসমূহের মাঝে বাউল গানকে অন্যতম শ্রেষ্ঠ সম্পদ হিসেবে ঘোষণা করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. সিলেট গীতিকা
titleC. জারিগান
titleD. বাউল গান
উত্তর: titleD
অমরকাননের নিকটস্থ ৪০০ ফুট উঁচু কোরো পাহাড় বহু পর্যটক ট্রেকিং ও বনভোজন করতে আসেন। এই পাহাড়টি বাঁকুড়া শহর থেকে ১৯ কিলোমিটা দূরে অবস্থিত।

অমরকাননের আরেকটি পর্যটন কেন্দ্র হল গাংদুয়া বাঁধ। শালি নদীর উপর ৪,৯০০ ফুট উঁচু এই বাঁধ এবং তার পিছনে জলাধারটি একটি জনপ্রিয় বনভোজন স্থল। এটি অমরকানন থেকে ৪ কিলোমিটার ও বাঁকুড়া থেকে ২৮ কিলোমিটার দূরে অবস্থিত।

সঠিক অনুচ্ছেদ শিরোনাম কোনটি?
titleA. শিক্ষাব্যবস্থা
titleB. জনপরিসংখ্যান
titleC. পর্যটন কেন্দ্র
titleD. স্বাস্থ্য পরিষেবা
উত্তর: titleC
ইতিহাসবিদ মিনহাজ-ই-সিরাজ রচিত তাবাকাত-ই-নাসিরি গ্রন্থ মতে আইবেক দক্ষিণে উজাইনের সীমান্ত পর্যন্ত অঞ্চল অধিকার করেন। মিনহাজ-ই-সিরাজ এর ভাষ্যমতে ১২০৬ সালে সুলতান মু’জিয-আদ-দ্বীনের মৃত্যুর সময় ঘুরি সাম্রাজ্য ভারতের নিম্নে উল্লেখিত অঞ্চল গুলো শাসন করতঃ

যদিও সকল অঞ্চলে ঘুরিদের প্রভাব সমান ছিল না। এর মধ্যে কয়েকটি জায়গায় যেমন গোয়ালিয়র এবং কালিন্জারে, ঘুরি নিয়ন্ত্রণ দুর্বল হয়ে পড়ে।

সঠিক অনুচ্ছেদ শিরোনাম কোনটি?
titleA. সাংস্কৃতিক অবদান
titleB. মুহাম্মদ ঘুরি মৃত্যু পরবর্তী সময়
titleC. ধর্ম
titleD. প্রাথমিক জীবন
উত্তর: titleB
প্রকৃতপক্ষে সন্ধিচুক্তি অগ্রাহ্য করে বনু বকরকে সহযোগিতা করাটা ছিল প্রচন্ড অন্যায় আর চুক্তি বাতিলের সিদ্ধান্তটিও যে তদনুরুপ অন্যায় ও নির্বুদ্ধিতার পরিচায়ক হয়েছে কুরাইশ নেতারা তা অচিরেই উপলব্ধি করতে শুরু করে। তাই তারা চুক্তি নবায়নের জন্য শীঘ্রই তাদের অন্যতম নেতা আবু সুফিয়ানকে মদীনায় প্রেরণ করে। আবু সুফিয়ান কাজটি সহজে আদায় করে নেয়ার লক্ষ্যে প্রথমেই তার কণ্যা উম্মে হাবীবার গৃহে যায়। উল্লেখ্য উম্মে হাবীবা ছিল মুহাম্মদের স্ত্রীদের একজন। কিন্তু হাবীবার গৃহে যেয়ে আবু সুফিয়ান কোন সুবিধা করতে পারেননি; এমনকি উম্মে হাবীবা তাকে বসতেও দেয়নি। কারণ হিসেবে উম্মে হাবীবা বলে যে তার গৃহের বিছানাটি আল্লাহর রাসূলের। পিতা হিসেবে আবু সুফিয়ান শ্রদ্ধেয় হলেও মুহাম্মদের বিছানায় একজন নাপাক মুশরিক বসুক এটা সে চায়না। আবু সুফিয়ান এতে মনঃক্ষুণ্ণ হয়ে বেরিয়ে যায়। মুহাম্মদের কাছে সে সন্ধি নবায়নের প্রস্তাব পেশ করলে মুহাম্মদ কোন উত্তর দেননি। এরপর আবু সুফিয়ান একে একে আবু বকর, উমর এবং সবশেষে আলীর কাছে যায়। আবু বকর ও উমর তাদের অপারগতার কথা প্রকাশ করেন এবং আলী তামাশা করে বলেন যে আবু সুফিয়ান যেন কারো উত্তরের অপেক্ষা না করে মদীনার মসজীদে নববীতে তার প্রস্তাবের কথা ঘোষণা করে চলে যায়। উপায়ন্তর না দেখে আবু সুফিয়ান তা-ই করে এবং মক্কায় ফিরে যায়। সন্ধি নবায়নের সব প্রচেষ্টাই ব্যর্থ হয়। আর এদিকে মুহাম্মদ মক্কা বিজয়ের জন্য অতি গোপনে প্রস্তুতি নেয়া শুরু করেন।

সঠিক অনুচ্ছেদ শিরোনাম কোনটি?
titleA. সন্ধি নবায়নের প্রচেষ্টা
titleB. মক্কায় প্রবেশ
titleC. হুদাইবিয়ার সন্ধি রদ
titleD. মক্কা অভিমুখে যাত্রা ও শিবির স্থাপন
উত্তর: titleA
এই উদ্ভিদ প্রাচীনকাল থেকে বিভিন্ন এলাকায় ছড়িয়ে পড়েছে। থাইল্যান্ড ও মায়ানমারে এই ফুল পুকুর ও বাগান সাজাতে খুব জনপ্রিয়। সাদা শাপলা বাংলাদেশ, ভারত, পাকিস্তান, শ্রীলংকা, ইয়েমেন, তাইওয়ান, ফিলিপাইন, কম্বোডিয়া, লাওস, থাইল্যান্ড, ভিয়েতনাম, ইন্দোনেশিয়া, মায়ানমার প্রভৃতি দেশের পুকুর ও হ্রদে দেখা যায়। এই ফুল পাপুয়া নিউগিনি এবং অস্ট্রেলিয়ার কিছু এলাকায়ও দেখা যায়। এই ফুল যেমন দেখা যায় চাষের জমিতে, তেমনই হয় বন্য এলাকায়। কাটা ধান ক্ষেতের জমে থাকা অল্প পানিতে এই ফুল ফুটে থাকতে দেখা যায়। বিশ্বে এই উদ্ভিদের প্রায় ৩৫টি প্রজাতি পাওয়া গেছে।

সঠিক অনুচ্ছেদ শিরোনাম কোনটি?
titleA. শাপলা ফুল
titleB. ইতিহাস ও পুরাণ
titleC. বিবরণ
titleD. ব্যবহার
উত্তর: titleA
মুম্বইয়ের এক মধ্যবিত্ত গুজরাতি জৈন পরিবারে আশা পারেখের জন্ম। বাবা আহমেদাবাদের পিরানার কাছাকাছি পল্ডিতে জন্মগ্রহণ করেন ও মাতা দাউদি বোরা মুসলিম ছিলেন। পারেখের ধর্মীয় বিশ্বাসবোধ সাঁই বাবাকে ঘিরে গড়ে উঠে। শৈশবেই তার মা ভারতীয় ধ্রুপদী নৃত্যে তালিম দেন। পণ্ডিত বংশীলাল ভারতীসহ অনেকের কাছেই দীক্ষা নেন তিনি।

সঠিক অনুচ্ছেদ শিরোনাম কোনটি?
titleA. অন্যান্য দায়িত্ব
titleB. প্রারম্ভিক জীবন
titleC. অভিনয় জীবন
titleD. সম্মাননা
উত্তর: titleB
নামিবিয়ার উইন্ডহকে সংযুক্ত আরব আমিরাতের বিপক্ষে ২০০৫ সালের আন্তর্মহাদেশীয় কাপের সেমি-ফাইনালে দলের অধিনায়কত্ব করেন। খেলাটি ড্রয়ে পরিণত হলেও বোনাস পয়েন্ট নিয়ে ফাইনালে খেলার যোগ্যতা অর্জন করে তার দল। ফাইনালে কেনিয়ার বিপক্ষে আয়ারল্যান্ড ৬ উইকেটে জয় পায়। পরের বছর বেশ কয়কটি কাউন্টি দলের বিপক্ষে অংশ নেয় তার দল। এরপর তিনি ইংল্যান্ডের বিপক্ষে আইরিশ দলের প্রথম একদিনের আন্তর্জাতিকে অধিনায়কের দায়িত্ব পান। এছাড়াও ঐ বছর ইউরোপীয় চ্যাম্পিয়নশীপে খেলেন তিনি। তন্মধ্যে স্কটল্যান্ড ও নেদারল্যান্ডসের বিপক্ষে একদিনের খেলা অন্তর্ভুক্ত ছিল। এছাড়াও নামিবিয়া ও স্কটল্যান্ডের বিপক্ষে আন্তর্মহাদেশীয় কাপের দুটি খেলাও ছিল।

জানুয়ারি/ফেব্রুয়ারি, ২০০৭ সালে কেনিয়ায় অনুষ্ঠিত বিশ্ব ক্রিকেট লীগ প্রথম বিভাগের প্রতিযোগিতায়ও তিনি অধিনায়ক ছিলেন। বিশ্বকাপে খেলার উদ্দেশ্যে আন্তর্মহাদেশীয় কাপে দুইবার সংযুক্ত আরব আমিরাতের বিপক্ষে অংশ নেন। এরপর ২০০৭ সালে ফ্রেন্ডস প্রভিডেন্ট ট্রফিতেও আয়ারল্যান্ড দলের অধিনায়ক ছিলেন তিনি। ১০ মে, ২০০৭ তারিখে গ্লুচেস্টারশায়ার দলের বিপক্ষে তিনি হ্যাট্রিক করেন। আগস্ট, ১৮৭৭ সালে আই জিঙ্গারি’র হ্যাট্রিক লাভের পর এটি ছিল দ্বিতীয় হ্যাট্রিক।

সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. খেলোয়াড়ী জীবন
titleC. অবসর
titleD. সম্মাননা
উত্তর: titleA
টুংকু আব্দুল রহমান ৮ ফেব্রুয়ারি, ১৯০৩ সালে কেদাহের আলুর ছেতারে অবস্থিত ইস্তানা প্যামিন প্যালেসে জন্মগ্রহণ করেন। তিনি কেদে সুলতানাতের ২৫ তম শাসক সুলতান আব্দুল হামিদ হালিম শাহ এর ৪৫ সন্তান-সন্তানাদির মধ্যে সপ্তম সন্তান ছিলেন। তার মা চে মাঞ্জারালা ছিল থাইল্যান্ডের অধিবাসী এবং তার বাবার ষষ্ট স্ত্রী। ওই সময়ে সমগ্র কেদাতে কলেরা এবং ম্যালেরিয়ার খুব ভয়াবহ প্রকোপ ছিল। এতে অন্ততপক্ষে তার দুই ভাই এবং বড় বোন মারা গিয়েছিল এবং তিনিও ১৯২০ সালে লন্ডনে যাওয়ার আগে মধ্যম মাত্রায় ম্যালেরিয়ায় আক্রান্ত হয়েছিলেন।

তার প্রাথমিক শিক্ষার শুরু হয় আলুর সেতারে অবস্থিত 'মালয় প্রাইমারি স্কুলে'। তারপর, তিনি সরকারি ইংরেজি স্কুল 'সুলতান আব্দুল হামিদ কলেজে' পড়াশোনা শুরু করেন।পরবর্তীতে, তার বাবা তাকে এবং তার কয়েকজন ভাই-বোনকে  ব্যাংককে 'ডেসবিরিন স্কুলে' পাঠানো হয়।

সঠিক অনুচ্ছেদ শিরোনাম কোনটি?
titleA. লাংকাউই
titleB. পাদাং টেরাপ
titleC. বাল্যকাল
titleD. বিশ্ববিদ্যালয়
উত্তর: titleC
২০১৫ সাল থেকে ম্যাট রেনশয়ের প্রথম-শ্রেণীর খেলোয়াড়ী জীবন চলমান রয়েছে। দীর্ঘ ৬ ফুট ১ ইঞ্চি উচ্চতার অধিকারী তিনি। প্রাচীনধাঁচের উদ্বোধনী ব্যাটসম্যান হিসেবে দীর্ঘ সময়ের উপযোগী করে নিজেকে গড়ে তুলেছিলেন ম্যাট রেনশ। 

ডেভিড ওয়ার্নারের ন্যায় তিনিও মাত্র স্বল্পকালীন প্রথম-শ্রেণীর অভিজ্ঞতাসমৃদ্ধ ছিলেন। এ পর্যায়ে ওয়ার্নার ১১ খেলা ও রেনশ ১২ খেলায় অংশ নিয়েছিলেন। তবে, অস্ট্রেলিয়ার দল নির্বাচকমণ্ডলী তাদের সিদ্ধান্ত নিয়ে ফেলেন। ১৯ বছর বয়সে সর্বকনিষ্ঠ খেলোয়াড় হিসেবে শেফিল্ড শিল্ডে কুইন্সল্যান্ডের সদস্যরূপে সেঞ্চুরি করেন। ম্যাকের ধীরগতিসম্পন্ন ঝুঁকিপূর্ণ পিচে অত্যন্ত ধৈর্যশক্তির পরাকাষ্ঠা দেখিয়ে ৩৯৫ বল মোকাবেলান্তে ১৭০ রান তুলেন। ২০১৫-১৬ মৌসুমের ঐ আসরে তিনি শেফিল্ড শিল্ডে কুইন্সল্যান্ডের সর্বোচ্চ রান সংগ্রাহক হন। ৪৩.৪১ গড়ে ৭৩৮ রান তুলেন তিনি।

৬ ডিসেম্বর, ২০১৫ তারিখে ২০১৫-১৬ মৌসুমের শেফিল্ড শিল্ড প্রতিযোগিতায় নিউ সাউথ ওয়েলসের বিপক্ষে নিজস্ব প্রথম প্রথম-শ্রেণীর সেঞ্চুরি করেন। ৭ আগস্ট, ২০১৬ তারিখে ভারত এ দলের বিপক্ষে ন্যাশনাল পারফরমেন্স স্কোয়াডের সদস্যরূপে লিস্ট এ ক্রিকেটে অভিষেক ঘটে তার।

২০১৭-১৮ মৌসুমের অ্যাশেজ সিরিজকে ঘিরে আটটি শেফিল্ড শিল্ডের কোন ইনিংসেই ২০ রান স্পর্শ করতে পারেননি। এরফলে, ক্যামেরন বেনক্রফটের কাছে নিজের স্থানচ্যূত হয়। এরফলে, তিনি পাল্টা জবাব দেন। ৮০৪ রান তুলে শিল্ডের সর্বোচ্চ রান সংগ্রাহকে পরিণত হন। বড়দিনের পর তিনটি সেঞ্চুরি করেন ম্যাট রেনশ।

সঠিক অনুচ্ছেদ শিরোনাম কোনটি?
titleA. কেন্দ্রীয় পর্যায়ে চুক্তিবদ্ধ
titleB. প্রথম-শ্রেণীর ক্রিকেট
titleC. কাউন্টি ক্রিকেটে অংশগ্রহণ
titleD. পাকিস্তানের মুখোমুখি
উত্তর: titleB